25/02/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 19 de febreiro do 2021 da X. T. da Coruña pola que se concede a autorización admtva. previa, de construción e DUP, en concreto, da instalación de distribución eléctrica no concello de Narón (Expte.-e.: IN407A2019/108-1)

Resolución do 19 de febreiro do 2021, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Narón (expediente-e.: IN407A 2019/108-1) Expediente-e.: IN407A 2019/108-1. Promotor: UFD Distribución Electricidad, S. A. Instalación: LMT, CT e RBT Vilar-San Mateo e anexo 1. Concello: Narón. FEITOS: 1) O 24 de maio do 2019, a empresa promotora solicitou a autorización administrativa previa, a autorización administrativa de construcción e declaración de utilidade pública das instalacións do proxecto de execución nomeado: LMT, CT e RBT Vilar-San Mateo coa fin de atender ao aumento de potencia requirida e situar o transformador no centro de cargas. Con data 6 de outubro do 2020, a dita empresa solicita a autorización administrativa previa, a autorización administrativa de construcción e a declaración de utilidade pública das modificacións contidas no anexo 1 do proxecto para a LMT, CT e RBT Vilar-San Mateo na traza proxectada alicerzándose na proposta feita polas persoas titulares das parcelas afectadas pola traza inicial 2) O proxecto someteuse ao trámite de información pública mediante resolución publicada nos seguintes medios: – Acordo de información pública: 29 de outubro do 2020. – DOG: 19 de novembro do 2020. – BOP: 3 de novembro do 2020. – Xornal La Voz de Galicia: 4 de novembro do 2020. – Taboleiro de anuncios do concello: segundo certificado municipal do secretario xeral do Concello de Narón de data 4 de xaneiro do 2021.3) Durante o período en que se someteu ao trámite de información pública José Pérez López, María José Vázquez Lorenzo e Josefa Fernández Santiago achegaron unhas alegacións. Estas alegacións déuselles traslado á empresa promotora que respondeu en defensa dos seus intereses.4) Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Servizo de Infraestruturas Agrarias-Xefatura Territorial da Consellería do Medio Rural da Coruña; Augas de Galicia-Consellería de Infraestruturas e Mobilidade; AESA-Ministerio de Transportes, Movilidad y Agenda Urbana e o Concello de Narón. A empresa promotora manifestou a súa conformidade cos condicionados establecidos polos organismos afectados de Augas, AESA e o concello. A Xefatura Territorial do Medio Rural manifestou que o proxecto non afecta a ningún ben da súa consellería.5) Os servizos técnicos da Xefatura Territorial emitiron un informe favorable sobre a solicitude de autorización. CONSIDERACIÓNS LEGAIS E TÉCNICAS: 1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2. Lexislación de aplicación:  Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015).  Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015).  Lei 24/2013, do 26 de decembro, do sector eléctrico (BOE núm.310, do 27 de decembro do 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000).  Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008).  Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014).  Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002).  Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982).  Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017).  Lei do 16 de decembro de 1954, sobre expropiación forzosa (BOE núm.351, do 17 de decembro do 1954).  Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas:  Liña eléctrica de media tensión aérea a 15 kV cunha lonxitude de 531 m., coa orixe no apoio número 43-A10 existente da LMT SMR711 (expediente: 27.047), no treito da derivada ao CT Confurco (expediente: 47/03), condutor tipo LA-56 mm 2 Al e remate no CT Vilar (proxectado).  Centro de transformación intemperie Vilar, cunha potencia de 100 kVA e unha relación de transformación de 15.000/400 V.4. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.5. Respecto das alegacións formuladas por Lucas Federico Isaias Vallbona Carreto (predios números: 19, 20, 24 e 28) e Silvia Antonia Rutherford Revidiego (predio número: 23) propuxeron unha traza alternativa ao do proxecto. Na súa resposta, UFD Distribución Electricidad, S. A. aceptou a dita proposta que se describe no anexo 1. Na RBDA asociada ao anexo 1 non están as persoas alegantes. Respecto das alegacións formuladas por Zaharia Scherer Troitiño (predios números: 10 e 27) verbo do predio 10 alega: • Que a afección lineal sobre o predio é maior do sinalado. • Que a afección sobre o seu predio é maior do sinalado por mor das limitacións que impón a Lei 3/2007, de prevención e defensa contra os incendios forestais de Galicia. • Propón unha traza alternativa para afectar o menos posible os intereses da afectada. • Alega unhas indemnizacións ás que entende que tería dereito polos danos que sufriría no caso de se construír a liña. A resposta de UFD Distribución Electricidad, S. A. resumiríase do seguinte xeito: • Se ratifican na afección ao predio que aparece na RBDA. e manifesta que cando se proceda ao levantamento de actas previas á ocupación, se poderá verificar a afección real ao predio e se deixará constancia das árbores que se vexan afectadas. • A empresa promotora invoca o artigo 13 da Lei 2/2016, do 10 de febreiro, de solo de Galicia para xustificar a súa posición sobre as afeccións declaradas. • No anexo ao proxecto contémplase a colocación dun apoio na situación solicitada pola alegante. • Será o Xurado de Expropiación de Galicia o encargado de valorar os prexuízos ocasionados á persoa que reclama ao abeiro da lexislación aplicable, a fin de que non se produza unha perda no patrimonio da súa propietaria.6. No expediente consta un informe favorable dos servizos técnicos desta Xefatura Territorial. Consonte con todo o sinalado, RESOLVO: a) Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. b) A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. c) Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: © As declaracións de conformidade relativas ao material ou equipamento e as certificacións ou homologacións, se procede. © Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. d) Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 19 de febreiro do 2021 Isidoro Martínez Arca Xefe territorial da Coruña